**JU Zavod za javno zdravstvo Kantona Sarajevo**

**Metodološko uputstvo za prevenciju i kontrolu infekcije SARSCoV 2 i oboljenja COVID 19 u osnovnim i srednjim školama u Kantonu Sarajevo**

**- IZVOD ZA RODITELJE-**

**Pratnja učenika nižeg uzrasta**

Roditelj/staratelj dovodi i odvodi dijete iz ustanove na način da je u pratnji jednog djeteta uvijek jedna odrasla osoba/roditelj/staratelj. Kada god je moguće, u pratnji svakog pojedinog djeteta uvijek treba biti ista osoba ili se izmjenjuju dvije odrasle osobe. U pratnji djeteta treba biti odrasla osoba koja živi u istom domaćinstvu s djetetom, te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav tip dnevnih aktivnosti da je njena mogućnost zaraze koronavirusom najmanja. U pratnji djeteta treba biti odrasla osoba koja ne spada u rizičnu skupinu za obolijevanje od COVID-19, tj.nije starije životne dobi, niti je hronični bolesnik. Roditelji/staratelji ne smiju dovoditi niti odvoditi djecu iz ustanove niti ulaziti u vanjske prostore (dvorište, vrt, igralište) i unutrašnje prostore ustanove ako imaju simptome respiratorne infekcije, ili koji su pod rizikom da su mogli biti u kontaktu sa osobama pozitivnim na koronavirus, ili su pod sumnjom da b mogli biti zaraženi koronavirusom, a pogotovo ako su u samoizolaciji.

**Ulazak u ustanovu**

Primopredaja mlađe djece, dolazak starijih učenika, kao i ulazak u ustanovu treba se obavljati na sljedeći način:

* Primopredaja mlađe djece- Roditelji/staratelji dovode i odvode djecu u školu na način da ne ulaze u ustanovu osim u krajnjoj nuždi, već dolaze do ulaza pri čemu zadržavaju distancu od najmanje dva metra u odnosu na druge roditelje/staratelje i djecu. Dijete učitelj preuzima ili prepušta roditelju/staratelju ispred ulaza u ustanovu, primjereno dobi djeteta, održavajući distancu.

Roditelji se ne okupljaju na ulazu.

* Neophodno je osigurati protok/dolazak što manjeg broja osoba, kako na ulazu u ustanovu tako i u unutrašnjim prostorima ustanove. Ulaz u ustanovu treba biti konstantno zaključan. Sve osobe koje ulaze u prostor ustanove (osim učenika i zaposlenika) na ulazu prije ulaska trebaju ispuniti odgovarajući epidemiološki upitnik. Ukoliko je krajnje neophodan ulazak osobe u prostorije ustanove, isti će se obaviti uz maksimalne mjere predostrožnosti. U prostorije ustanove ući će samo jedna osoba u jednom trenutku. Posjetilac će kontaktirati samo sa jednom osobom koja treba da mu pruži uslugu, i to na udaljenosti od dva metra i po mogućnosti u hodniku a ne u kancelarijama, te nikako u prostorima u kojima borave učenici. Ulazak u prostorije ustanove će se svesti na najmanju moguću mjeru.

**Mjerenje temperature kod učenika kod kuće**

Roditelji/staratelji imaju obavezu izmjeriti tjelesnu temperaturu djetetu svaki dan prije dolaska u ustanovu, te vrijednost izmjerene temperature upisati u, za to namijenjenu, svesku u kojoj će biti pregled svih izmjerenih vrijednosti tjelesne temperature. Stariji učenici, također, trebaju mjeriti tjelesnu temperaturu kod kuće i vrijednosti upisivati u, za to namijenjenu, svesku.

**Postupanje u slučaju povišene tjelesne temperature**

* U slučaju povišene tjelesne temperature roditelji/staratelji ne smiju dovoditi ili poslati dijete, a stariji učenici ne trebaju dolaziti u odgojno-obrazovnu ustanovu, već se svi javljaju telefonom ustanovi (učitelju, razredniku) i izabranom ljekaru porodične/obiteljske medicine radi odluke o testiranju i liječenju. Ako učenici razviju siptome COVID-19 infekcije tokom boravka u stanovi, učitelj, razrednik, edagog ili drugi nadležni zaposlenik odmah obavještavaju roditelje, koji u najkraćem mogućem roku moraju doći po dijete, te poštovati sve mjere zaštite (maska, fizička udaljenost, pranje i dezinfekcija ruku).